ОТЧЕТ ЗА ДЕЙНОСТТА

НА НАРОДНО ЧИТАЛИЩЕ „ХРИСТО БОТЕВ - 1928“ – с. Детелина

за 2019 г.

В съответствие с предварително изготвения Календарен план на дейностите за 2019 г. бяха проведени мероприятия с участието на жители на село Детелина, деца от местните Подготвителни групи и ученици към Основно училище „Св. Св. Кирил и Методий“ – с. Старо Оряхово.

В началото на 2019г. традиционно започнахме празничния цикъл с отбелязването на Бабинден. В него се включиха жените, които посетиха кабинета на местната лекарка и отдадоха нужното уважение към работата й в грижата за най-малките жители на селото. Направихме и изложба за най-красива погача.

Група момичета в училищна възраст посетиха домовете на хората в селото, пеейки песни с пожелания за здраве и благоденствие, в съответствие с традициите на Лазаровден. Местните приемаха с радост момичетата. Заради старанието им за запазване на традициите и обичаите, те бяха наградени със скромна почерпка от Настоятелството.

По повод Деня на детето – 1 юни, деца от подготвителните групи към ОУ „Св. Св. Кирил и Методий“ – с. Старо Оряхово, помещаващи се с. Детелина, участваха в организираните специално за тях дейности на открито – рисунка на асфалт, подвижни игри с топки и въженца, изпълнения на песни и стихотворения. На финала за участниците беше подготвено детско парти с помощта и на техните учители.

В навечерието на Коледа момчета в училищна възраст посетиха домовете на местните жители с коледарски песни и наричания за здраве и берекет. А най-малките изненадаха Кмета и собствениците на търговски обекти в селото с подготвените сурвакарски стихчета.

Библиотечния фонд е 3210 тома литература, за 2019 г. новопостъпилата е 80 тома. През изминалия период имаме 174 читателски посещения. Съвместно с подготвителната група към училището в библиотеката и в класната стая се провеждат четения на любими детски автори във връзка с Маратона на четенето и Националната седмица на четенето. Подреждат се витрини във връзка с годишнини на известни личности и национални празници. Помага се и с доставяне на книги по домовете на болни или възрастни хора.

Началото на 2019 г. започнахме с наличност от предходната година в размер на 39,76 лв. Получихме субсидия на обща стойност 4945 лв. както следва: от Министерство на културата – 4745,00 лв. и допълваща субсидия – 200,00лв. Средствата от членски внос са 52,00 лв. Така общата стойност на средствата, с които разполагахме през отчетния период бяха 5036,76лв.

Субсидираната численост на читалището за 2019 година е 0,5.

Съставил: ………... Председател: …………

/М. Маринова/ /В. Добрева/